
Et. 158/2026. 1. melléklet

Fót Város Önkormányzata Képviselő-testületének .../.... (...) önkormányzati rendelete a mezei őrszolgálatról szóló 36/2016. (IX.29.) önkormányzati rendelet módosításáról
[1] E rendelet a mezőri járulék korrekcióját rendezi.
[2] Fót Város Önkormányzat Képviselő-testülete a fegyveres biztonsági őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdésben kapott felhatalmazás alapján, valamint Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el.
1. §
A mezei őrszolgálatról szóló 36/2016 (IX.29.) önkormányzati rendelet
a)	2. § (5) bekezdés b) pontjában az „50,00 Ft/100m2/év (5.000” szövegrész helyébe a „65,00 Ft/100m2/év (6.500” szöveg és az „500” szövegrész helyébe a „10.000” szöveg,
b)	2. § (6a) bekezdésében az „1500” szövegrész helyébe a „10.000” szöveg
lép.
2. §
Et. 158/2026. 1. melléklet
Ez a rendelet 2027. január 1-jén lép hatályba.
1
0
0

Végső előterjesztői indokolás
Fót Város Önkormányzata a városi termőföldek őrzése, védelme érdekében hosszú évek óta működteti a mezőőri szolgálatot, melynek működtetéséhez a földek tulajdonosai, vagy használói járulékot fizetnek. Ebben az esetben az Önkormányzat kötelezettsége, hogy rendeletben szabályozza a mezei őrszolgálat működéséről és létesítéséről szóló, a mezőőri járulék mértékére, megfizetésének módjára, valamint a kedvezményekre és mentességekre vonatkozó előírásokat.
 
A rendelet 2025. évi utolsó módosítása óta eltelt időszakban megfigyelhető, a gazdasági környezetben bekövetkezett változások, azoknak az önkormányzat költségvetési gazdálkodására gyakorolt negatív hatásai következtében indokolttá vált a mezőőri járulék mértékének felülvizsgálata, újragondolása, korrekciója.



HATÁSVIZSGÁLATI LAP
[bookmark: _Hlk181101507]Fót Város Önkormányzat Képviselő-testületének 
a mezei őrszolgálatról szóló 36/2016. (IX.29.) önkormányzati rendelet módosításáról szóló rendelettervezethez

1. Társadalmi hatások

Fót Város Önkormányzata a városi termőföldek őrzése, védelme érdekében hosszú évek óta működteti a mezőőri szolgálatot, melynek működtetéséhez a földek tulajdonosai, vagy használói járulékot fizetnek. Ebben az esetben az Önkormányzat kötelezettsége, hogy rendeletben szabályozza a mezei őrszolgálat működéséről és létesítéséről szóló, a mezőőri járulék mértékére, megfizetésének módjára, valamint a kedvezményekre és mentességekre vonatkozó előírásokat. A jelenlegi módosítással a mezőőri járulék mértéke korrigálásra kerül, valamint a fizetendő járulék minimum emelésével több kedvezmény lesz biztosított.

2. Gazdasági, költségvetési hatások

A tervezett intézkedéssel kiadások csökkenése várható. 

3. Környezeti hatások

Nem releváns.

4. Egészségügyi hatások

Nem releváns.

5. Adminisztratív terheket befolyásoló hatások

A rendelet-tervezet elfogadásával az adminisztrációs terhek csökkenek. 

6. A jogszabály megalkotásának szükségessége, a jogalkotás elmaradásának várható következményei

A jogszabály elfogadása az adminisztrációs terhek csökkentése mellett hasonló bevétel elérését eredményezi.

7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

